My Dream Nails: marraskuuta 2011
Eye Candy kokoelma + lakkaus + höpöhöpöä
Menin sitten ja ostin ensimmäistä kertaa kokonaisen kokoelman jotakin lakkamerkkiä. Katselin kuvia uudesta China Glazen Eye Candy kokoelman lakoista ja en osannut päättää mitkä niistä ihanuuksista olisi parhaimmat, lopulta ostoskoriin päätyi kaikki kuusi lakkaa. Kaduttaako? Ei todellakaan!Pulloissa nämä kaikki näyttää ainakin todella ihanille 3D-Glitter lakoille. Swatchasin kaikki lakat kiekolle, mutta valitettavasti minä ja minun huono kamerani emme saaneet näistä sellaisia kuvia, joissa niiden ihanuus olisi tullut esille. Selailin nettiä ja huomasin että The PolishAholic blogissa on näistä hyvät kuvat ja englanninkielinen kuvaus, käykäähän ihmeessä katsomassa tästä.Lakkojahan piti heti päästä kokeilemaan ja ensimmäisenä kynsille pääsi kultainen Blonde Bombshell. Yllätyin positiivisesti tämän peittävyydestä, sillä ainakin minä olen tottunut siihen että glitter lakkoja saa laittaa sen 4-5 kerrosta, jotta peittävyys alkaa olemaan hyvä. Tällä lakalla sai hyvän peittvyyden 3 kerroksella.Tein kynnet ajatellen eilisiä työpaikan pikkujouluja. Yleensä en välitä pätkääkään siitä sopivatko kynteni asuun vai ei, mutta nyt kerrankin tuli tehtyä kynnet sitä ajatellen. Olin muuten pukeutunut mustaan, mutta minulla oli kultainen kiiltävä käsilaukku sekä kultaisia koruja, joten kynnet sopivat niihin hyvin :)Nimettömät ja peukalot saivat vähän enemmän koristelua. Kukkasten oli ensin tarkoitus olla valkoisia joulutähtiä, mutta ne näyttivät minusta oudoilta, joten lakkasin nekin sitten kultaisiksi. Meillä sai tuoda pikkujouluihin myös avecin, mistä minä ainakin pidin. Satun nimittäin olemaan ainoa nainen meillä työporukassa, joten nyt oli kiva kun saatiin muitakin naisia paikalle. Oltiin varattu alkuun glögit ja hieman outoa oli se, että tarjoilia toi kaikille terästetyt juomat. Se ei kysynyt keneltäkään, että haluaako joku sen alkoholittomana, vaan kaikille tuotiin samat. Meitä kuitenkin oli jokunen ketkä olivat autolla tai muuten vaan emme juo lainkaan. Glögiä lukuunottamatta oli ruoka todella hyvää ja hauskaa oli!Seuraavaksi pitääkin lähteä katsomaan äidin luokse joko siellä on koiranpentuja tulossa maailmaan. Olen muistaakseni ollut jokaisen meidän koiran synnytyksessä "kätilönä", joten pitäähän se lähteä taas auttamaan. Toivotaan että kaikki menee hyvin ja kohta siellä on pieniä tyytyväisiä tuhisevia koira-toukkia <3
Seuraavaksi kuvakollaaseja kaikista kuvista jotka osallistuivat kynsikilpailuun. Ja teemanahan tässä kilpailussa oli prinsessakynnet. Hyväksyttyjä osallistumisia tuli 90, joista 20 kuvaa pääsi finaaliin. Finalistit voit katsoa vielä täällä ja tulokset voit katsoa tästä.Kuvat saa isommaksi klikkaamalla niitä!
Geelikynsien teko-ohjeet tipeillä
Lukijoilta on tullut toive, että tekisin tuton geelikynsien tekemisestä. Teen nyt ohjeet geelikynsistä, joissa käytän pidennyksinä valkoisia ranksalaisia tippejä. Sama ohje käy myös, jos haluat tehdä kynnet kirkkailla tai luonnolisen väirisillä tipeillä. Tässä vaiheessa haluan vielä tarkentaa, että EN OLE mikään ammattilainen! Tämän vuoden alussa (2011) aloitin itse opettelemaan kynsien tekemistä, hain netistä ohjeita ja kokeilemalla harjoittelin. En siis ole käynyt mitään kurssia tms., vaikka haaveena sellaiselle olisi vielä jossain vaiheessa mennä :)Tekotapoja kysien tekemiseen on paljon, mutta tässä ohjeet kuinka minä teen kynnet.TARVITSET SEURAAVAT VÄLINEET:- UV-uuni- rakennegeeli ( esim. Cesars Secrets Millenium Geeli, sopii hyvin aloittelijalle! )- viimeistelygeelin tai UV-geelilakan ( esim. Cesars Secrets Sealing Geeli tai UV-geelilakka )- sivellin- tippileikkurit- kynsiharja (ei välttämätön, mutta tarpeellinen!)- viiloja ( susittelen näitä: tätä luonnonkynnen viilaukseen ja tipin pinnan karhennukseen, tätä tipin lyhentämiseen, tätä kynnen buffaukseen. )- Cleanseriä ( itselläni käytössä tämä. Tällä voit suorittaa myös käsien desinfioinnin.)- tipit + tippiliiman ( tipit joita itse käytin olivat nämä )- primer ja nail prep ( esim. Cesars Secrets Primer ja Cesars Secrets Nail Prep- ruusunpuutikku tai kynsinauhatyönnin- nukkaamattomia puhdistuslappuja ( esim. Puhdistuslaput )- kynsinauhaleikkurit (ei välttämätön hankinta, mutta suosittelen!)- kynsinauhojen poisto/pehmennys aine, ( esim. Cesars Kynsinauhojen poistoaine, tämäkään ei ole välttämätön hankinta.Näistä lähdettiin liikkeelle.KYNSIEN VALMISTELU- Puhdista kädet desinfiointiaineella. Jos teet kynnet vaikkapa kaverille, niin huolehdi teidän molempien käsien desinfioinnista. Desinfiointi on tärkeää, sillä se desinfiointi tappaa bakteerit ja poistaa lian, rasvat yms. jotka haittaavat kynsien pysyvyyttä. Hygienia on aina tärkeää kun teet geelikynsiä! Jos kynsissä on kynsilakkaa, niin poista se huolellisesti kynsilakanpoistoaineella.Minulla on käytössä desinfiointigeeli, jolla puhdistan omat ja asiakkaan kädet. Tuo kuivaa nopeasti, joten ei tarvitse odotella. Desinfiointiin käy mm. myös Cleanser.- Hoida kynsinauhat. Tämä on tärkeää, sillä jos kynnelle jää kuollutta/kuivaa ihoa ja laitat geeliä sen päälle, niin geeli ei tule pysymään sen päällä hyvin. Työnnä kynsinauhoja varovaisesti taakse ruusunpuutikulla tai kynsinauhatyöntimellä. Jos sinulla on kynsinauhaleikkurit ja kynsinauhat ovat siinä kunnossa, että on tarpeellista leikata niitä, niin leikkaa vain kuollut ylimääräinen reunus pois. Varo leikkaamasta liikaa! Ennen kuin alat työstämään kynsinauhoja, niin voit käyttää kynsinauhoille tarkoitettua ainetta, joka pehmentää niitä ja helpottaa niiden työstämistä. Tämä ei ole välttämätön hankinta. - Tarvittaessa lyhennä kynttä ja viilaa se sopivaan muotoon. Viilaa kynsi hieman pyöreään muotoon mielummin, kuin täysin neliskanntiseksi. Tipit on helpompi saada kiinnittymään kunnolla, jos kynnen muoto mukailee tipin kiinnitys kohtaa.- Kynnen pinta pitää karhentaa varovaisesti pehmeällä viilalla. Varo ettet innostu viilaamaan liika. Tarkoituksena on poistaa kynneltä sen oma luonnollinen kiilto. Huolehdi että viilaat myös kynsien reunat läheltä kynsinauhoja sekä kynsivallin vierestä. Sopiva viila tähän hommaan on esimerkiksi valkoinen neliskanttinen blokki viila, tai näistä jompikumpi -> tämä tai tämä. - Viilauksen jälkeen voit harjata suurimmat pölyt pois harjalla ja lopuksi kynnet puhdistetaan huolellisesti Cleanserilla. TIPPIEN ASENNUS- Valitse sopivan kokoiset tipit. Kokeile eri kokoja kynsiin. Jos olet kahden vaiheella, valitse mielummin tippi joka on isompi, kuin pienempi. Isomman saat viilattua sopivaksi, viilaa varovasti tippiä sivuilta ja kokeile milloin se on sopivan kokoinen. Erottele pöydälle valmiiksi vierekkäin kaikkiin kynsiin tipit.- Laita tippiliimaa tipin kärkeen. Varo laittamasta liimaa liikaa, jottei se pursua yli.- Aseta tipin porras (monissa tipeissä on ns. porras, mistä kohtaa tippi kiinnitetään kynteen) ensin ihan kynnen kärkeen noin 90 asteen kulmassa ja laske tipin kärki kynnelle. Näin saat asennettua tipin kynnelle hyvin, eikä sen alle jää ilmaa. Keskity siihen, että liimaat tipin suorassa linjassa kynnen mukaisesti, jottei tippi mene vinoon. Pidä tippiä paikoillaan hetki, mutta älä paina sitä liikaa. Varmista, että tipin reunat liimautuvat myös hyvin. Liimaa tipit kaikkiin kynsiin.- Tämän jälkeen tipit lyhennetään. Käytä tässä vain tippileikkureja, EI SAKSIA! Jos leikkaat saksilla, niin tippi saattaa "murentua" ja halkeilla ei toivotulla tavalla. Leikkaa tippi leikkurilla hieman haluttua pidemmäksi, itse ainakin tykkään viilata lopullisen pituuden.- Kun tipit on lyhennetty, niin viilaa ne haluamaasi muotoon vielä. Viilatessa tipin alle kerääntyy helposti viilauksesta tulevaa mujua, putsaa ne myös pois. Viilaa tipin pinta kevyesti, tarkoituksena poistaa tipin liukas kiiltävä pinta. Viilaa tipin ja oman kynnen rajakohta huomaamattomaksi. Aloita varovaisesti viilaus ja kokeile milloin rajakohtaa ei enää tunnu. HUOM! Jos käytät väri-, glitter- tai kuvio tippejä niin ole varovainen tässä vaiheessa. Jotkin design tipit eivät kestä lainkaan pinnan viilausta, sillä kuvio saattaa kärsiä. Jos siis käytät sellaisia tippejä, niin jätä tipin pinnan viilaus väliin. Minulla käytössä oli valkoiset raskistipit, jotka kestävät kevyen viilauksen.- Lopuksi puhdista kynsistä kaikki viilauspöly pois ja pyyhi kynnet Cleanserilla. Kynnelle ei saisi jäädä minkäänlaista viilauspölyä tai muutakaan mujua. GEELAUS- Aloita laittamalla kynsiin nail prep, joka siis laitetaan koko kynnelle, myös tipin päälle. Tämän jälkeen laita primer VAIN oman luonnonkynnen alueelle, ei tipin päälle! Anna primerin haihtua/kuivua kunolla ennen geelien levittämistä.- Aloita geelin levitys kynnelle. Ota rakennegeeliä (minulla käytössä oli Cesars Secrets Millenium Geeli) siveltimeen ja aloita kynnen keskeltä. Työnnä geeliä varovasti kohti kynsinauhaa ja levitä maalaten kohti kynnen kärkeä. Jätä kynsinauhan ja geelin väliin noin millin rako, geeli ei saa osua kynsinauhoihin. Kynsistä tulee kauniimmat jos pyrit tekemään niihin kauniin C-kaaren. Levitä siis keeliä enemmän kynnen keskikohtaan ja vähennä geelikerroksen paksuutta kynnen reunaan kohti. Varo myös ettet hosu siveltimen kanssa niin, että geeliä menisi sormille, sillä geeli voi polttaa uunsissa ikävästi. Poista siis kaikki ylimennyt geeli ennen kuin laitat käden uuniin.- Geeli kovetetaan UV-uunissa 2-3min. HUOM! Peukalo on hyvä tehdä erikseen ja kovettaa yksin uunissa. Jos laitat koko käden uuniin niin peukalon geeli saattaa valua. Koveta peukalon kynsi kuvan mukaisesti. - Koveta UV-uunissa kynsiä noin noin 2-3min. - Jos on tarpeen, voit lisätä kynsiin vielä toisen kerroksen rakennegeeliä. Älä pyyhi tahmeaa kerrosta pois, vaan lisää toinen kerros sen päälle. Koveta kynsiä taas uunissa 2-3min. - Kun kynsissä on riittävä kerros geeliä ja olet kovettanut ne uunissa, pyyhi niistä tahmea kerros pois Cleanserilla. Tuo tahmea kerros on ihan normaali, sillä geelin pinta ei kovetu uunissa kivikovaksi. - Tarkista kynsien muoto. Tässä vaiheessa kynsi muotoillaan viimeiseen haluttuun muotoon, eli tarkista kynsien reunat ettei geeliä ole valunut. Jos jossakin on epätasaisuuksia, saat viilaamalla korjattua pinnan tasaiseksi. Itse viilaan kynsien pinnan viimeiseksi vielä kevyesti tuollaisella pehmeällä viilalla, joka on tämä. Saman asian ajaa valkoinen blokki viila. Tämän teen siksi, että jos olen joutunut viilailemaan kynttä vielä enemmänkin, niin tuo tasoittaa järemäpien viilojen jättämät jäljet pois ja pinnasta jää kauniin tasainen.- Viilauksen jälkeen puhdista kynsistä kaikki viilauspöly pois huolellisesti ja pyyhi kynnet Cleanserilla. - Viimeisenä kynnen pintaan laitetaan viimeistely geeli tai UV-geelilakka. Minulla oli tällä kertaa käytössä Cesars Secrets Sealing Geeli. Viimeistelygeeliä laitetaan ohut kerros kynnelle. - Koveta viimeistelygeeli/UV-geelilakka uunissa 2-3min. Jos käytit geeliä, niin pyyhi lopuksi tamhea kerros pois. UV-geelilakka kovettuu uunissa kovaksi, joten sitä ei enää tarvtse pyyhkiä.- Ja kynnet ovat valmiit! Lopuksi kannattaa vielä laittaa kynsinauhaöljyä, sillä desinfiointi kuivattaa käsiä aika lailla.Toivottavasti tästä oli edes jollekkin hyötyä :) Pahoittelut joidenkin kuvien huonosta laadusta. Tulossa seuraavaksi ohjeet geelikynsien huoltoon. Lisäksi ajattelin tehdä ohjeet kuinka tehdään kynnet muoteilla ja mitenkä geelikynsiin saa tehtyä kivasti erilaisia koristeluja.
Blogini toinen kynsikilpailu on nyt saatu päätökseen. Viimeisetkin äänet on nyt laskettu. Nyt kävikin sitten niin, että meillä ei ole voittajaa.....vaan meillä on heitä KAKSI! Kyllä, tasapeliin tämä kilpailu päättyi. Tällaiseen tulokseen en itsekkään osannut varautua ja mietin pääni puhki miten ratkaisen tämän tilanteen. Päädyin seuraaviin vaihtoehtoihin:a) arvon palkinnon vain toiselleb) ostaessani tähän kilpailuun palkintoja voittajalle ja äänestäjille, niin varauduin jo tuleviin kilpailuihin/arvontoihin ja joitakin tuotteita on siis varastossani vielä. Molemmille en kuitenkaan saa pääpalkintoa täysin kasattua, esim. kynsilakat ja siveltimet jaettaisiin kahteen. Otin jo yhteyttä voittajiimme ja aion heidän kanssaan sopia kuinka teemme :) Mutta sitten niihin tuloksiin!KILPAILUN VOITTAJAT SAIVAT KUMPIKIN 54 ÄÄNTÄ JA VOITTAJAT OVAT:NooraLaraCOnnea voittajille!Finalisteja oli 20 ja julkaisen vain kärkikymmenikön saamat äänimäärät. Kaikki finalistit löytyvät täältä, jos joku haluaa vielä nähdä kaikki.Sentimental Journey // 43 ääntäRiikka // 36 ääntäLumi // 33 ääntäKissa // 29 ääntäLiisa // 27 ääntäIne // 26 ääntäNanii. // 18 ääntä hannaha // 18 ääntäKiitos kaikille ketkä osallistuivat kilpailuun ja suuri kiitos myös äänestäjille! Äänestäjiä oli yhteensä 203 ja jokaisella oli mahdollisuus antaa äänensä 1-3 kuvalle. Äänestäjien kesken arvottiin palkinto, joka näkyy alapuolella kuvassa. Laitoin juuri sähköpostia voittajalle, joten käy katsomassa sähköpostistasi osuiko arpaonni kohdallesi ;) Lähiaikoina tulen tekemään postauksen, jossa näkyy kaikki 90 kuvaa, jotka alunperin osallistuivat kilpailuun.PS: Seuraava kilpailu on tulossa vuodenvaihteessa, joten olkaahan taas kuulolla :) Ennen Joulua on vielä tulossa arvonta lukijoilleni, pitäähän teitäkin muistaa Joulun alla ;)
Polished Kiwi haastoi minut tähän ja otan haasteen vastaan :) 1. Avaa neljäs kansio, jossa säilytät kuviasi. 2. Avaa neljäs kuva ja julkaise se blogissasi. 3. Selitä kuva. 4. Haasta neljä muuta bloggaajaa tekemään sama.Kansio jonka avasin oli siis "kuvia vuodelta 2009" ja heti kärkeen sattui kuvia mm. meidän koirista. Neljänneksi kuvaksi sattui kuva, joka on otettu Repoveden kansallispuistossa. Ollaan joka vuosi käyty pari kertaa kävelemässä siellä. Kuvassa siis minä ja meidän kaksi koiraa Mimmi ja Milli. Mimmilläkin on pää olemassa, mutta se ravistaa sitä kuvaushetkellä ja siksi se näyttää todella epämääräiseltä kuvassa :DTuo kuva sattui olemaan samassa kansiossa ja se on niin ihana kuva Millistä että halusin laittaa sen myös :)Ja sitten haastetta eteenpäin, elikkä haastan seuraavat neljä:KaniFaniMiaReettaElisabet
Pitkästä aikaa Konadeja
En ole pitkään aikaan käyttänyt Konadeja, piti oikein tarkkistaa että milloin viimeksi olen tehnyt postauksen jossa niitä olisin käyttänyt. Näköjään kesällä viimeksi on tullut käytettyä, joten olihan se korkea aika keksiä niille käyttöä. Sen kyllä huomasikin, etten ole väähään aikaan niitä käyttänyt. Oli nimittäin hiukan hankalaa tuo leimaaminen, ei millään osunut kuvio oikeaan kohtaan. Täytyy lähiaikoina tehdä toisetkin kynnet, ettei taito taas pääse ihan ruostumaan!Kuva otettu hehkulampun valossaMulla sattui olemaan lakkakaapissa vierekkäin China Glazen Jitterbug sekä Color Clubin Poptastic ja ne näytti mun silmään jotenkin tosi kivoilta yhdessä. Niinpä ne päätyi kynsiin. Jitterbugia on kynsien leveydeltä noin 2/3 ja 1/3 lakkasin pinkillä Poptasticilla. Kuvio on Konadin laatasta m57. Jälkeenpäin ajateltuna kuvio olisi saattanut näyttää paremmalta, jos olisin valkoisen "pitsin" laittanut harmaan värin päälle ja mustan pinkin päälle, mutta ihan kiva se on noinkin :)Kuva otettu hehkulampun valossaAloin tässä haaveilemaan Magno Nailsin XL-laatoista, sillä nuo Konadin "koko kynnen" kuviot eivät millään täytä minun lapio kynsiäni. Mutta ainakaan vielä vitsinyt niitä ostaa, vaikka tuolla muutama todella ihana laatta olisikin.Kuva otettu luonnonvalossaSisällä otetuissa kuvissa värit taas vääristyi, mutta tuossa alimmassa kuvassa värit ovat suht lähellä niiden oikeaa väritystä.
Kynnet ja vähän höpötystä
Tällä kertaa käyttöön pääsi Color Clubin Foiled-kokoelmasta lakka Lumin-Icecent. Tuo ihanan "jäätävä" sini-hopea lakka on todella näyttävä jo itsestään, mutta päädyin laiitamaan sen päälle vielä kerroksen NfuOh:n lakkaa nro 38. NfuOh:n lakkaa ei valitettavasti edes kunnolla huomaa ottamistani kuvista. Luonnonvalossa lakan hippuset vielä erottui, mutta hehkulampun valossa ne eivät kuvaan tallentuneet. Tulipas jo ikävä kesää ja sitä, kun oli pitkin päivää hyvä mahdollisuus ottaa kuvia! Kuvassa käytetyt lakat:- Color Club Lumin-Icecent- NfuOh 38- Nubarin Nail art lakat Basic White ja Light Blue- Seche Viten pikakuivattava päällyslakkaTänään mulla oli vapaapäivä, joten mentiin siskojeni kanssa shoppailemaan Lahteen. Minun piti päästä Kicksiin katsastamaan niiden uusi oma lakkamerkki. Petyin hieman kun sen hetkinen värivalikoima oli aika suppea, hyllyssä oli pelkkää punaista, valkoista ja vaaleanpunaista. Mikään niistä ei tuonut fiilistä "tää on pakko saada", joten sinne jäivät ainakin tällä kertaa. Millaisia kokemuksia teillä on Kicks lakoista, kannattaako hankkia?Nyt on muuten vihdoin ja viimein luvassa se toivottu postaus geelikynsien tekemisestä :) Sain Helin suostumaan minulle "kynsipotilaaksi" ja kynnet teemme sunnuntaina, joten postaus tulossa lähiaikoina. Tai eipä sitä paljon tarvinnut suostutella, Heli on kynsiä toivonut jo pitemmän aikaa ja nyt saimme aikataulun sopimaan molemmille.Kynsikilpailun äänestys on lähtenyt hurjalla vauhdilla käyntiin! Toivottavasti sama tahti jatkuu. Jos et vielä ole antanut ääntäsi kilpailussa, niin käy kurkkaamassa täällä mistä on kyse, äänestäjien kesken arvotaan myös tuotepalkinto!Hyvää viikonloppua kaikille!